एयर इंडिया के विमान की तिरुअनंतपुरम में इमरजेंसी लैंडिंग; 168 पैसेंजर सऊदी जा रहे थे
Kozhikode Air India Express Flight Hydraulic Failure. Follow Trivandrum International Airport Latest News, Updates On Dainik Bhaskar (दैनिक भास्कर)
तिरुअनंतपुरम एयरपोर्ट पर शुक्रवार को एक विमान की लैंडिंग के लिए फुल इमरजेंसी लगा दी गई। कालीकट से सऊदी अरब जा रही एयरइंडिया की फ्लाइट में हाईड्रोलिक फेल्योर की आशंका थी। इसके बाद एयर इंडिया एक्सप्रेस की फ्लाइट IX 385 को तिरुअनंतपुरम की ओर डायवर्ट कर दिया गया। इसमें 168 यात्री सवार थे।
सूत्रों ने बताया कि कालीकट से टेकऑफ के वक्त विमान का पिछला हिस्सा रनवे से टकरा गया था। लैंडिंग से पहले ऐहतियातन अरब सागर में विमान का एक्स्ट्रा फ्यूल गिरा दिया गया था। ऐसा इसलिए किया गया ताकि लैंडिंग के वक्त विमान में आग लगने की आशंका को कम किया जा सके।
साढ़े तीन बजे दूसरी फ्लाइट से भेजा जाएगा
एअर इंडिया एक्सप्रेस ने बताया कि, विमान शुक्रवार दोपहर 12:15 बजे तिरुअनंतपुरम एयरपोर्ट पर सुरक्षित लैंड हो गया। विमान में 168 यात्री सवार थे। सभी सुरक्षित हैं। यात्रियों को साढ़े तीन बजे की दूसरी फ्लाइट से सऊदी के दम्माम के लिए रवाना होगा।
जनवरी में भी एयर इंडिया के विमान में हाइड्रोलिक फेल्योर हुआ था
इसी साल 29 जनवरी को एयर इंडिया के विमान IX 412 में हाईड्रोलिक फेल्योर हुआ था। विमान शारजाह से कोच्चि जा रहा था। इसमें 183 पैसेंजर और 6 क्रू मेंबर्स सवार थे। इस दौरान भी कोच्चि एयरपोर्ट पर विमान की लैंडिंग के लिए फुल इमरजेंसी लागू की गई थी। इसके बाद विमान की इमरजेंसी लैंडिंग की गई थी।
क्या होता है हाइड्रोलिक्स
प्लेन के लैंडिंग गियर्स यानी पहिये हाइड्रोलिक प्रेशर पर काम करते हैं। इसके लिए अलग अलग पिस्टन और सिलेंडर्स का इस्तेमाल किया जाता है, जो ऑयल से भरे होते हैं। जब एक तरफ के पिस्टन में ऑयल को प्रेशर से दबाया जाता है, तो दूसरी तरफ के पिस्टन में उतना ही प्रेशर पहुंच जाता है। जब इस सिस्टम में खराबी आती है, तो लैंडिंग के दौरान विमान के पहिए ठीक तरह से नहीं खुलते हैं। यह स्थिति खतरनाक हो सकती है।
विमान की इमरजेंसी लैंडिंग से जुड़ी ये खबरें भी पढ़ें...
फ्यूल लीक, एयर इंडिया फ्लाइट की इमरजेंसी लैंडिंग:300 यात्री अमेरिका से दिल्ली आ रहे थे, विमान स्वीडन में उतारना पड़ा
अमेरिका से दिल्ली आ रही एयर इंडिया की फ्लाइट को तकनीकी खराबी की वजह से स्वीडन के स्टॉकहोम में बुधवार को इमरजेंसी लैंडिंग करानी पड़ी। विमान में 300 यात्री सवार थे। सभी सुरक्षित हैं।DGCA के मुताबिक, एयर इंडिया के बोइंग 777-300ER फ्लाइट ने अमेरिका के नेवार्क से दिल्ली के लिए उड़ान भरी थी। तभी विमान के इंजन-2 से ड्रेन मास्ट से फ्यूल लीक हुआ। पूरी खबर पढ़ें...
लखनऊ में इंडिगो फ्लाइट की इमरजेंसी लैंडिंग:बम की सूचना के बाद एक-एक लगेज की हुई चेकिंग
पिछले सोमवार को दिल्ली से देवघर जा रही इंडिगो की फ्लाइट में बम की सूचना मिलने के बाद लखनऊ में इमरजेंसी लैंडिंग करानी पड़ी। एहतियात के तौर पर फ्लाइट की लखनऊ के चौधरी चरण सिंह हवाई अड्डे पर इमरजेंसी लैडिंग कराई गई। एयरपोर्ट अथॉरिटी के अधिकारी मामले की जांच कर रहे हैं। पूरी खबर यहां पढें...
पेरिस जा रही एअर इंडिया की फ्लाइट में तकनीकी खराबी:दिल्ली में इमरजेंसी लैंडिंग
दिल्ली से पेरिस जा रही एअर इंडिया की फ्लाइट AI143 को अचानक लौटना पड़ा। घटना पिछले साल दिसंबर की है। दिल्ली एयरपोर्ट पर इसकी इमरजेंसी लैंडिंग कराई गई। सूत्रों के मुताबिक, इसमें तकनीकी खराबी आई थी। फ्लाइट में 210 यात्री सवार थे। बताया जा रहा है कि विमान में फ्लैप की दिक्कत थी। पूरी खबर यहां पढ़ें...